Thomas Hunt Morgan
Thomas Hunt Morgan (25. septembar 1866 – 4. decembar 1945) bio je američki evolucijski biolog, genetičar, embriolog i naučni autor koji je dobio Nobelovu nagradu za fiziologiju ili medicinu 1933. za otkrića koja razjašnjavaju ulogu koju hromosomi imaju u procesu nasljeđivanja. Doktorirao je iz zoologije 1890. na Univerzitetu "Johns Hopkins" i istraživao je embriologiju tokom svog mandata na Bryn Mawr Collegeu. Nakon ponovnog otkrivanja rezultata Mendelovih istraživanja 1900. počeo je proučavati genetičke karakteristike voćne mušice Drosophila melanogaster. U svojoj čuvenoj Sobi za muhe u Schermerhornovoj dvorani na Univerzitetu Columbia pokazao je da se geni prenose na hromosomima i da su mehanička osnova naslijeđa. Ova otkrića činila su osnovu moderne genetike. Tokom istaknute karijere napisao je 22 knjige i 370 naučnih radova. Kao rezultat njegovog rada, Drosophila je postala glavni modelni organizam u savremenoj genetici. Odsjek za biologiju koji je osnovao na Kalifornijskom tehnološkom institutu proizveo je sedam dobitnika Nobelove nagrade.